[pic] | EUROPA-KOMMISSIONEN |

Bruxelles, den 1.3.2010

KOM(2010)64 endelig

RAPPORT FRA KOMMISSIONEN TIL EUROPA-PARLAMENTET OG RÅDET

om erfaringer med anvendelsen af Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje

RAPPORT FRA KOMMISSIONEN TIL EUROPA-PARLAMENTET OG RÅDET

om erfaringer med anvendelsen af Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje

INDHOLD

RESUMÉ 4

1 INDLEDNING 4

1.1 BAGGRUND OG MÅLSÆTNINGER 4

1.2 KONTEKST 5

1.3 GENNEMFØRELSESBESTEMMELSER 5

1.4 DÆKNING AF MEDLEMSSTATER OG ANDRE LANDE 6

2 GENNEMFØRELSE AF FORORDNINGEN 6

2.1 OPSTÅEDE PROBLEMER 6

2.1.1 Opfyldelse af retlige forpligtelser 6

2.1.2 Indberetningsbyrden, der er forbundet med forordningens gennemførelse og regelmæssig levering af data 8

2.1.3 Indsamling, behandling og validering af data 8

2.1.4 Metodologiske spørgsmål 9

2.2 RESULTATER 9

2.2.1 Indberetning og validering af data 9

2.2.2 Metodologisk vejledning 9

2.2.3 Offentliggørelse af data 9

3 KONKLUSIONER 10

3.1 UDVIKLINGEN PÅ KORT SIGT 11

3.2 UDVIKLINGEN PÅ LANG SIGT 11

TABELLER

Tabel 1: Opfyldelse af forordningens krav: datasæt opdelt efter år 7

Tabel 2: Godstransport ad indre vandveje opdelt efter land: data for 2008 og vækst 2007-2008. 10

Resumé

Det bestemmes i artikel 8 i Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje[1], at Kommissionen senest den 15. oktober 2009 og efter høring af Udvalget for det Europæiske Statistiske System (tidligere Udvalget for det Statistiske Program) skal forelægge en rapport for Europa-Parlamentet og Rådet om forordningens gennemførelse. Formålet med denne rapport er at opfylde dette krav.

I rapporten beskrives baggrunden, målsætningerne for retsakten og den kontekst, som den skal placeres i. Derefter behandles forskellige problemer i forbindelse med dens gennemførelse, og de vigtigste resultater beskrives. Sidste afsnit omhandler konklusioner og eventuelle fremtidige initiativer.

Gennemførelsen af forordningen har betydet, at der nu er langt flere detaljerede oplysninger til rådighed om europæisk godstransport ad indre vandveje, og at datakvaliteten og -aktualiteten er blevet forbedret. Medlemsstaterne har udfoldet store bestræbelser på at opfylde forordningens krav, og de fleste af dem indberetter de krævede data inden for de fastsatte frister.

1 INDLEDNING

1.1 BAGGRUND OG MÅLSÆTNINGER

Indsamlingen af data om gods transporteret ad indre vandveje indledtes i 1982 efter ikrafttrædelsen af Rådets direktiv 80/1119/EØF. Dette gamle direktiv havde flere mangler, som gjorde det umuligt at overvåge denne transportform. Forordning (EF) nr. 1365/2006 udbedrer disse mangler og fastsætter fælles regler for statistik over transport ad indre vandveje.

Formålet med forordningen var derfor at give Kommissionen, de øvrige EU-institutioner, medlemsstaternes regeringer og den brede offentlighed adgang til sammenlignelige, pålidelige, harmoniserede, regelmæssige og komplette statistikker over godstransport ad indre vandveje i Den Europæiske Union.

Hovedpunkterne i forordning (EF) nr. 1365/2006 kan sammenfattes på følgende måde:

- kun medlemsstater, hvor den samlede mængde gods, der årligt transporteres ad indre vandveje, overstiger en million tons, skal indberette de nævnte data

- observationsperioderne er kvartaler og år; for at reducere medlemsstaternes indberetningsbyrde kræves der ikke månedlige data

- der er indført begrænset indsamling af data for medlemsstater, hvor der ikke findes international transport eller transittransport ad indre vandveje, men hvor den samlede mængde gods, der årligt transporteres ad indre vandveje i national transport, overstiger en million tons

- der anvendes en forenklet klassificering af fartøjstyper, og der kræves nye oplysninger for at sondre mellem lastede og tomme fartøjer og containere

- der kræves også data for containertransport

- der kræves geografiske lastnings- og losningsoplysninger efter NUTS 2-nomenklaturen.

1.2 KONTEKST

Transport ad indre vandveje spiller en vigtig rolle (omkring 5-6 % i ton-km) i godstransporten i Europa.

Transport ad indre vandveje i Europa har følgende hovedtræk:

- adgang til et udbredt net af vandveje (over 37 000 km); 20 medlemsstater har indre vandveje, og 12 har indbyrdes forbundne vandvejssystemer

- pålidelighed, sikkerhed og lav indvirkning på miljøet

- høj grad af sikkerhed; dette er især vigtigt for transport af farligt gods

- høj energieffektivitet; energiforbruget pr. ton-km er ca. 17 % af forbruget i vejtransport og 50 % af forbruget i jernbanetransport.

Der er et stort potentiale for at øge de indre vandvejes andel af transporten. Dette er især relevant i lyset af de hyppige overbelastninger og kapacitetsproblemer med andre transportformer. En videreudvikling af transporten ad indre vandveje kan bidrage til at reducere overbelastningen af vejnettet i tæt befolkede områder.

For at kunne udvikle den fælles transportpolitik er der behov for den bedste viden om omfanget af og situationen for transport ad indre vandveje. I hvidbogen "Den europæiske transportpolitik frem til 2010 – De svære valg "[2] fastlægges målsætningen for den fælles transportpolitik, nemlig at give europæerne effektive, velfungerende transportsystemer. Denne målsætning fastholdes i midtvejsevalueringen af hvidbogen[3], om end den dog i højere grad fokuserer på sikring af bæredygtig mobilitet i Europa. EU's statistik over indre vandveje bruges til at udvikle, overvåge og evaluere EU's transportpolitik og også EU's politikker på andre områder såsom det indre markeds funktion. Indsamling af data bidrager også til at fremme transport ad indre vandveje og integrere denne i den intermodale logistikkæde.

1.3 GENNEMFØRELSESBESTEMMELSER

I forordning (EF) nr. 1365/2006 tillægges Kommissionen gennemførelsesbeføjelser, som skal udøves efter udvalgsproceduren i artikel 9 og 10. Eurostat har anvendt denne procedure for at vedtage et sæt regler, der omfatter forskellige aspekter af forordningens gennemførelse. Reglerne er vedtaget i form af kommissionsforordninger efter udtalelse fra Udvalget for det Europæiske Statistiske System.

Hidtil er der vedtaget to gennemførelsesforordninger fra Kommissionen.

Kommissionens forordning (EF) nr. 425/2007[4] indeholder meget omfattende gennemførelsesbestemmelser, herunder en udtømmende liste over definitioner, forklaringer og retningslinjer for datarapportering. Desuden indeholder den en detaljeret beskrivelse af indberetningsmediet og de datafiler, der skal leveres.

Kommissionens forordning (EF) nr. 1304/2007[5] har som hovedformål at indføre NST 2007 som den eneste klassificering for transporteret gods.

1.4 DÆKNING AF MEDLEMSSTATER OG ANDRE LANDE

Forordning (EF) nr. 1365/2006 gælder umiddelbart og er bindende i alle enkeltheder i hver medlemsstat. Det skal ikke gennemføres i national ret.

I henhold til forordningens krav skal 13 medlemsstater (BE, BG, CZ, DE, FR, LU, HU, NL, AT, PL, RO, SK og UK) indberette data. Som det fremgår af forordningens artikel 2, er Det Forenede Kongerige omfattet af den begrænsede indsamling af data.

Selvom der ikke er noget krav om det i forordningen, indberetter tre medlemsstater (FI, IT og LT) frivilligt data. Seks andre medlemsstater (BE, BG, CZ, LU, HU og RO) indberetter også frivilligt data (om skibstrafik, transport af farligt gods og antal ulykker).

For kandidatlandenes vedkommende har Kroatien indberettet kvartalsvise data og det begrænsede E1-datasæt for referenceåret 2007. For referenceåret 2008 har Kroatien indberettet alle data, der kræves i forordningen, og frivilligt indberettet data om transport af farligt gods.

2 GENNEMFØRELSE AF FORORDNINGEN

2.1 OPSTÅEDE PROBLEMER

2.1.1 Opfyldelse af retlige forpligtelser

Opfyldelsen af forordningens krav til datalevering har gennemgået en positiv udvikling i den periode, rapporten vedrører. Alle medlemsstater indberettede alle obligatoriske datasæt, og kun i enkelte tilfælde blev fristen i forordningen ikke overholdt. Forsinkelserne skyldes især nye procedurer, der er indført for at overholde forordningens krav, og de forventes at forsvinde i den nærmeste fremtid.

Tabel 1 viser datalevering for perioden 2007-2008 inddelt efter datasæt og periodicitet. Datasæt D1 og D2 er kvartalsvise, alle andre datasæt er årlige.

Tabel 1: Opfyldelse af forordningens krav: datasæt opdelt efter år

2007 | 2008 |

Kvartalsvist | Årligt | Kvartalsvist | Årligt |

2008 | Vækst 2007 – 2008 | 2008 | Vækst 2007 – 2008 |

Belgien | 130 350 | -3,2 % | 8 746 | -2,9 % |

Bulgarien (5) | 10 956 | +65,4 % | 2 890 | +185,9 % |

Tjekkiske Republik | 752 | -34,1 % | 28 | -23,7 % |

Danmark | - | - | - | - |

Tyskland | 245 674 | -1,3 % | 64 056 | -1,0 % |

Estland | - | - | - | - |

Irland | - | - | - | - |

Grækenland | - | - | - | - |

Spanien | - | - | - | - |

Frankrig | 72 807 | -4,2 % | 8 910 | -3,2 % |

Italien (1) | : | - | : | - |

Cypern | - | - | - | - |

Letland | - | - | - | - |

Litauen (1) | 146 | +15,7 % | 12 | +16,1 % |

Luxembourg | 10 984 | +9,9 % | 367 | +6,6 % |

Ungarn | 8 829 | +5,0 % | 2 250 | +1,7 % |

Malta | - | - | - | - |

Nederlandene (2) | 333 202 | -3,8 % | 44 979 | -1,9 % |

Østrig | 11 209 | -7,4 % | 2 359 | -9,2 % |

Polen | 6 101 | -5,3 % | 277 | +9,7 % |

Portugal | - | - | - | - |

Rumænien | 30 295 | +3,0 % | 8 687 | +6,0 % |

Slovenien | - | - | - | - |

Slovakiet | 8 371 | +4,5 % | 1 101 | +9,7 % |

Finland (1) | 335 | -28,9 % | 80 | -20,9 % |

Sverige | - | - | - | - |

Forenede Kongerige (3) | 3 415 | -3,6 % | 149 | -8,3 % |

EU-27 (2)(4) | 511 442 | -2,7 % | 144 891 | +0,1 % |

Kroatien (1) | 880 | -40,0 % | 79 | -27,9 % |

(1) | Frivillig datalevering |

(2) | Anslåede og foreløbige data |

(3) | Kun krav om levering af årlige E1-datasæt |

(4) | Data for 2007 for Italien indgår ikke i beregningen af vækstraten |

(5) | Stigningen skyldes, at BG indledte indberetning af transitdata i 2008 |

: | Ikke oplyst |

- | Ikke relevant |

3 KONKLUSIONER

De indhøstede erfaringer og opnåede resultater med gennemførelsen af forordning (EF) nr. 1365/2006 kan i det store og hele betragtes som meget positive. Forordningens vedtagelse og det arbejde og de ressourcer, som både medlemsstaterne og Eurostat har investeret i opfyldelsen af forordningens krav, har gjort det muligt i løbet af kort tid at udarbejde sammenlignelige og pålidelige resultater.

Leveringen af data i de to efterfølgende år har været bedre, selv om der stadig er nogle uløste problemer, især med hensyn til datasættenes sammenlignelighed, fuldstændighed og rettidighed.

Hovedparten af problemerne med fortolkning af forordningen, indsamling, bearbejdning, indberetning og validering af dataene er blevet behandlet og løst på passende måde. Forordningen har betydet, at der nu er langt flere oplysninger til rådighed om denne sektor, og at de indberettende lande nu har fået reduceret deres indberetningsbyrde.

Dataene kan anvendes direkte i beslutningsprocessen, især ved udformningen, gennemførelsen og overvågningen af både medlemsstaternes og EU's politik vedrørende transport ad indre vandveje. Dataformidlingen gennem forskellige offentlige kanaler har bidraget til at gøre hele processen mere gennemsigtig og give borgerne noget til gengæld for de ressourcer, der er investeret.

3.1 UDVIKLINGEN PÅ KORT SIGT

På kort sigt (1-2 år) bør indsatsen koncentreres om følgende:

- Videreudvikling af datakvaliteten for visse elementer. De indberettende lande skal øge indsatsen for at reducere de forskelle, som de såkaldte mirror checks har afsløret, og for at forbedre leveringen af data om transporttransit. Der kan opnås resultater på dette område, hvis samarbejdet mellem de indberettende lande forbedres,

- EU's udvidelse med Kroatien. Eurostat vil hjælpe dette kandidatland med at overholde EU-lovgivningen om statistik over transport ad indre vandveje.

3.2 UDVIKLINGEN PÅ LANG SIGT

Forordning (EF) nr. 1365/2007 er først trådt i kraft for relativt nylig, men allerede nu kan der stilles forslag til yderligere udvikling:

- Kvaliteten af de indsamlede data kan blive bedre, hvis der gradvist indføres et europæisk register for fartøjer til transport ad indre vandveje og omfattende brug af River Information Services.

- Indsamling af nye, mere detaljerede variabler kan overvejes, afhængigt af databrugernes behov og den potentielle byrde for respondenterne. Af særlig interesse er følgende to punkter: yderligere udvidelse af leveringen af data om "transport af farligt gods" og indsamling af mere detaljerede data om "godstype" (NST 2007-klassifikation).

- Udvidelse af statistikkens geografiske dækning, muligvis på grund af kommende EU-udvidelser og frivillig deltagelse af ikke-EU-lande og/eller internationale organisationer gennem samarbejdsaftaler.

[1] Europa-Parlamentets og Rådets forordning (EF) nr. 1365/2006 af 2006 af 6. september 2006 om statistik over godstransport ad indre vandveje, EUT L 264 af 25.9.2006, s. 1.

[2] KOM(2001) 370 af 12. september 2001.

[3] KOM(2006) 314 af 22. juni 2006: "Hold Europa i bevægelse — Bæredygtig mobilitet på vores kontinent. Midtvejsevaluering af Europa-Kommissionens hvidbog fra 2001 om transportpolitikken".

[4] Kommissionens forordning (EF) nr. 425/2007 af 19. april 2007 om gennemførelse af Europa-Parlamentets og Rådets forordning (EF) nr. 1365/2006 om statistik over godstransport ad indre vandveje, EUT L 103 af 20.4.2007, s. 26.

[5] Kommissionens forordning (EF) nr. 1304/2007 af 7. november 2007 om ændring af Rådets direktiv 95/64/EF, Rådets forordning (EF) nr. 1172/1998, Europa-Parlamentets og Rådets forordning (EF) nr. 91/2003 og (EF) nr. 1365/2006 i forbindelse med oprettelse af NST 2007 som fælles nomenklatur for transporteret gods med visse transportformer, EUT L 290 af 8.11.2007, s. 14.